Alan White

Alan White (1949–2022) var en britisk trommeslager, best kjent som medlem av progressiv rock-bandet Yes og for sitt samarbeide med blant andre John Lennon, George Harrison og Ginger Baker. 
White begynte å spille piano som seksåring, men byttet senere til trommer. Han spilte offentlig for første gang som 13-åring. På 1960-tallet spilte han i en lang rekke band, og ble ofte brukt som studiomusiker. Hans første smak av suksess kom i 1967 sammen med The Alan Price Set, og i 1968 da han ble med i Ginger Baker's Airforce.


== Gjennombrudd ==
Gjennombruddet kom da han i 1969 ble kontaktet av John Lennon som ville ha ham med i Plastic Ono Band. Konserten Live Peace in Toronto ble spilt inn og utgitt samme år. 
Han spilte også trommer på albumet John Lennon/Plastic Ono Band i 1970, og senere samme år ble George Harrison gjort oppmerksom på Whites talenter, og fikk ham med på sitt album All Things Must Pass. Han spilte også på Lennons soloalbum Imagine og singelen Instant Karma i 1971. 


== Trommeslager i Yes ==
I 1972, mens White var med Joe Cocker på turné, fikk han en invitasjon fra Yes om å erstatte Bill Bruford, som nettopp hadde forlatt bandet til fordel for King Crimson. Bare tre dager etter sitt første møte med Jon Anderson og Chris Squire, spilte han på sin første Yes-konsert. Han lærte seg de viktigste låtene til Yes, inkludert det komplekse albumet Close to the Edge, på den korte tiden. White og Yes ga hverandre en frist på tre måneder for å finne ut om de passet sammen, og White har vært medlem av bandet siden da.


== Prosjekter utenfor Yes ==
Alan White ga ut sitt hittil eneste soloalbum, Ramshackled, i 1976. I tillegg til trommene, er White god på piano, og har bidratt til komposisjon av Yes-låter. For tiden bor han i Seattle i USA, hvor han har hatt flere prosjekter på gang, blant annet bandene White og Circa:. Han spilte på Circa:s første album før han sluttet i bandet.


== Turneer og nytt album med Yes ==
Fra høsten 2008 til februar 2009 var han opptatt med turneen In the Present sammen med Yes. Denne turneen ble etter to måneder avlyst på grunn av at Chris Squire ble innlagt på sykehus, og ble operert i et ben. White medvirket på en konsert til minne om John Lennon den 18. april 2009 sammen med blant andre en friskmeldt Squire. White var i store deler av 2009 og 2010 på turné sammen med Yes. Høsten 2010 gikk han og resten av bandet i platestudio for å spille inn låter til det nye albumet Fly from Here. Albumet ble produsert av Trevor Horn, og utgitt sommeren 2011.


== Diskografi ==
Solo:

Ramshackled (1976)Med White:

White (2006)Med Yes:

Se Yes' diskografiMed The Alan Price Set:

A Price on His Head (1967)
The Amazing Alan Price (EP), (1967)
This Price is Right, (1968)Med John Lennon and The Plastic Ono Band:

Live Peace in Toronto 1969|Live Peace in Toronto, September 13th 1969
John Lennon/Plastic Ono Band, 1970
Imagine, (John Lennon, 1971)
Fly, (Yoko Ono, 1971)


== Referanser ==


== Eksterne lenker ==
(en) Offisielt nettsted 
(en) Alan White (drummer born 1949) – kategori av bilder, video eller lyd på Commons 
(en) Alan White på Internet Movie Database 
(da) Alan White på Filmdatabasen 
(en) Alan White hos The Movie Database 
(en) Alan White på Discogs 
(en) Alan White på MusicBrainz 
(en) Alan White på Spotify 
(en) Alan White på Last.fm 
(en) Alan White på AllMusic 
Alan White på Facebook 
Bandet Whites offisielle nettsted Arkivert 5. mars 2019 hos Wayback Machine.
AllMusic.com: Alan White Arkivert 1. august 2020 hos Wayback Machine.
Alan White diskografi
Intervju fra 1983 med Trevor Rabin, Alan White, Chris Squire, Jon Anderson, Rick Wakeman